Oficialusis leidinys L 201 , 08/08/2003 p. 0009 - 0011



Komisijos reglamentas (EB) Nr. 1410/2003 2003 m. rugpjūčio 7 d. iš dalies pakeičiantis Reglamentą (EB) Nr. 1622/2000, nustatantį tam tikras išsamias Tarybos reglamento (EB) Nr.1493/1999 dėl bendro vyno rinkos organizavimo įgyvendinimo taisykles ir nustatantis Bendrijos vynininkystės metodų ir procesų kodeksą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1] su paskutiniais pakeitimais, padarytais Reglamentu (EB) Nr. 806/2003 [2], ypač į jo 46 straipsnį, kadangi: (1) 2000 m. liepos 24 d. Komisijos reglamente (EB) Nr. 1622/2000, nustatančiame tam tikras išsamias Tarybos reglamento (EB) Nr.1493/1999 dėl bendro vyno rinkos organizavimo įgyvendinimo taisykles ir nustatančio Bendrijos vynininkystės metodų ir procesų kodeksą [3] su paskutiniais pakeitimais, padarytais Reglamentu (EB) Nr. 2244/2002 [4], nustatyti apribojimai ir tam tikri reikalavimai, susiję su Reglamentu (EB) Nr. 1493/2002 leidžiamų medžiagų naudojimu. Atsižvelgiant į vyndarystės ir tyrimų metodų raidą, reikėtų iš dalies pakeisti L-askorbo rūgšties ir diamonio fosfato bei amonio sulfato maistinių druskų apribojimus, nustatytus Reglamento (EB) Nr. 1622/2000 IV priede. (2) Reglamento (EB) Nr. 1493/1999 46 straipsnio 2 dalyje numatyta patvirtinti vynininkystės metoduose naudojamų medžiagų grynumo ir identifikavimo specifikacijas. Daugelio šių medžiagų specifikacijos jau yra nustatytos 1996 m. gruodžio 2 d. Komisijos direktyvoje 96/77/EB, nustatančioje konkrečius maisto priedų, išskyrus dažiklius ir saldiklius, grynumo kriterijus [5] su paskutiniais pakeitimais, padarytais Direktyva 2002/82/EB [6], kurioje polivinilpolopirolidonui nustatyti už Reglamento (EB) Nr. 1622/2000 V priedo reikalavimus ir grynumo kriterijus griežtesni kriterijai. Dėl šios priežasties horizontalūs teisės aktai, nustatantys maisto priedų grynumo kriterijus, turėtų būti taikomi vyno sektoriuje, o V priedas turėtų būti išbrauktas. (3) A vynuogių auginimo zonos vynuogių auginimo regionuose, išvardytuose Reglamento (EB) Nr. 1622/2000 8 straipsnyje, oficialus regiono "Rheinpfalz" pavadinimas buvo pakeistas į "Pfalz". Tame straipsnyje turėtų būti vartojamas naujasis regiono pavadinimas. (4) Italijos rūšiniuose vynuose pkr, kurie gali būti žymimi Colli orientali del Friuli kilmės vietos nuoroda, po kurios įrašomas terminas "Picolit", likutinio cukraus kiekis yra didesnis nei 5 gramai litre ir jų geros kokybės išsaugojimo sąlygos reikalauja sieros dioksido kiekio, viršijančio bendrąją 260 mg/l ribą, bet neviršijančio 300 mg/l. Dėl to šiuos vynus reikėtų įrašyti į XII priedo sąrašą. (5) Pirmiau paminėti rūšiniai vynai pkr Colli orientali del Friuli, prie kurių pridedamas terminas "Picolit", gaminami naudojant specialius metodus ir jų visuminė alkoholio koncentracija tūrio procentais yra didesnė nei 13 %, bei paprastai lakiųjų rūgščių kiekis juose viršija Reglamento (EB) Nr. 1493/1999 V priedo B dalyje nustatytas normas, tačiau neviršija 25 milekvivalentų litre. Dėl to šiuos vynus reikėtų įtraukti į XIII priedo sąrašą. (6) Reglamentas (EB) Nr. 1622/2000 numato įprastų analizės metodų, apibūdintų 1990 m. rugsėjo 17 d. Komisijos reglamente (EEB) Nr. 2676/90, nustatantis vynų analizės metodus Bendrijoje [7] su paskutiniais pakeitimais, padarytais Reglamentu (EB) Nr. 440/2003 [8], panaikinimą nuo 2003 m. rugpjūčio 1 d. Atliekamas kelių šių įprastų analizės metodų techninis ir mokslinis įvertinimas bei jų preciziškumo ir tikslumo tinkamumo patvirtinimo tyrimas, kad juos būtų galima pripažinti pamatiniais metodais. Kadangi šis darbas dar nebaigtas, reikėtų atidėti tam tikrų Reglamento (EEB) Nr. 2676/1990 nuostatų panaikinimo datą papildomam dviejų metų laikotarpiui, kol bus gauti galutiniai atliekamų tyrimų rezultatai. (7) Šiame reglamente numatytos priemonės atitinka Vyno vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1622/2000 iš dalies keičiamas taip: 1. 6 straipsnis pakeičiamas taip: "6 straipsnis Vynininkystės metoduose naudojamų medžiagų grynumo ir identifikavimo specifikacijos, paminėtos Reglamento (EB) Nr. 1493/1999 46 straipsnio 2 dalies c punkte, yra nustatytos Direktyvoje 96/77/EB. Prireikus šie grynumo kriterijai papildomi konkrečiais šiame reglamente numatytais reikalavimais." 2. 8 straipsnio priešpaskutinėje įtraukoje "Rheinpfalz" pakeičiamas "Pfalz". 3. 44 straipsnio 1 dalyje "2003 m. rugpjūčio 1 d." pakeičiama "2005 m. rugpjūčio 1 d.". 4. IV priedas pakeičiamas šio reglamento priedu. 5. V priedas išbraukiamas. 6. XII priedo a punkte po antrosios įtraukos įterpiam ši įtrauka: "— rūšiniai vynai pkr, kurie gali būti žymimi Colli orientali del Friuli – "Picolit" kilmės vietos nuoroda," 7. XIII priedo c punkte po antrosios įtraukos įterpiam ši įtrauka: "— rūšiniai vynai pkr Colli orientali del Friuli, prie kurių pridedamas terminas "Picolit".,". 2 straipsnis Šis reglamentas įsigalioja trečią dieną po jo paskelbimo Europos Sąjungos oficialiajame leidinyje. Jis taikomas nuo 2003 m. rugpjūčio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. rugpjūčio 7 d. Komisijos vardu Franz Fischler Komisijos narys [1] OL L 179, 1999 7 14, p. 1. [2] OL L 122, 2003 5 16, p. 1. [3] OL L 194, 2000 7 31, p. 1. [4] OL L 341, 2002 12 17, p. 27. [5] OL L 339, 1996 12 30, p. 1. [6] OL L 292, 2002 10 28, p. 1. [7] OL L 272, 1990 10 30, p. 1. [8] OL L 66, 2003 3 11, p. 15. -------------------------------------------------- PRIEDAS " „IV PRIEDAS Tam tikrų medžiagų naudojimo apribojimai (šio reglamento 5 straipsnis) Maksimalūs apribojimai taikomi, Reglamento (EB) Nr. 1493/1999 IV priede nurodytų medžiagų naudojimui pagal jame nustatytas sąlygas, yra šie: Medžiaga | Naudojant su šviežiomis vynuogėmis, vynuogių misa, rauginama vynuogių misa, rauginama vynuogių misa, gauta iš džiovintų vynuogių, koncentruota vynuogių misa ir jaunu rauginamu vynu | Naudojant su rauginama vynuogių misa, skirta tiesiogiai žmonėms vartoti, vynu, tinkamu stalo vynui gaminti, stalo vynu, putojančiu vynu, gazuotu putojančiu vynu, pusiau putojančiu vynu, gazuotu pusiau putojančiu vynu, likeriniu vynu ir rūšiniu vynais pkr | Mielių ląstelių sienelių preparatai | 40 g/hl | 40 g/hl | Anglies dioksidas | | tokiu būdu apdorotame vyne maksimalus kiekis: 2 g/l | L-askorbo rūgštis | | 250 mg/l; tokiu būdu apdorotame vyne maksimalus kiekis negali viršyti 250 mg/l | Citrinų rūgštis | | tokiu būdu apdorotame vyne maksimalus kiekis: 1 g/l | Metavyno rūgštis | | 100 mg/l | Vario sulfatas | | 1 g/hl su sąlyga, kad taip apdoroto produkto vario kiekis neviršija 1 mg/l | Medžio anglis vynininkystės tikslams | 100 g sausojo kiekio viename hl | 100 g sausojo kiekio viename hl | Mielių maistinės druskos: diamonio fosfatas arba amonio sulfatas | 0,3 g/l (perskaičiavus į druską) | 0,3 g/l (perskaičiavus į druską) gaminant putojantį vyną | Amonio sulfitas arba rūgštusis amonio sulfitas | 0,2 g/l (perskaičiavus į druską) | | Mielių augimo veiksniai: tiaminas tiamino hidrochlorido pavidalu | 0,6 mg/l (perskaičiavus į tiaminą) | 0,6 mg/l (perskaičiavus į tiaminą) gaminant putojantį vyną | Polivinilpolipirolidonas | 80 g/hl | 80 g/hl | Kalcio tartratas | | 200 g/hl | Kalcio fitatas | | 8 g/hl | Lizocimas | 500 mg/l | 500 mg/l | " --------------------------------------------------